Teikovo

**Teikovo** () om Venäman lidn da lidnümbrik Ivanovon agjan päivlaskmas. Se om agjan kudenz' lidn eläjiden lugun mödhe, Teikovon rajonan administrativine keskuz (ei mülü sihe).

## Istorii
Eländpunkt mainitaškanzihe kuti *Teikovo*-žilo () manmehiden vasthalibundoiden tagut 17. voz'sadan augotišes. Ezmäižen kangazfabrikan aluz oli pandud Teikovoho vl 1787. Žilo sai lidnan statusad vn 1918 6. päiväl sügüz'kud. Raketsodavägiden 54. divizii baziruiše sodalidnudes vspäi 1961.

Teikovo šingotase bumagkanghiden kombinatal, omblendtegimištol, sauvondmaterialiden pästandal (fanerankombinat, sendvičpaneliden tehmine, geokanghan edheotand), mugažo mašinansauvomižen tegim radab (aviapalad, poltuzpompad) i kombisötken tegim om saudud.

## Geografijan andmused

Lidn sijadase Väz'm-jogen randoil ( 86 km pitte, Kläz'man hurapol'ne bassein), 125 m ü.m.t. keskmäižel korktusel.

Matkad Ivanovon röunhasai om 25 km pohjoižpäivnouzmha orhal, 29 km avtotel vai raudtel. Toižed lähembaižed lidnad oma Kohm 35 km päivnouzmha-pohjoižpäivnouzmha orhal, 45 km avtotedme vai raudtedme, i Komsomol'sk 22 km pohjoižhe-lodeheze orhal vai 31 km avtotedme. *Teikovo*-raudtestancii radab lidnan päivnouzmaižel röunal vspäi 1896.

## Tobmuz
Teikovo om lidnümbrikon üks'jäižeks eländpunktaks.

Lidnümbrikon tobmuden pämez' om sen Administracijan pämez', edel vn 2015 sügüz'kud oli Duman ezimez'. Edeližed lidnümbrikon pämehed oma Sergei Ribakov (*Сергей Рыбаков*, reduku 2017 — reduku 2019), Aleksei Jastrebov (kezaku 2016 — heinku 2017). Lidnan Duman ezimez' om Natal'ja Koroleva (Kovaleva) vn 2020 redukuspäi.

## Eläjad
Vl 1939 lidnan ristitišt oli 30 294 eläjad. Vn 2010 Venäman rahvahanlugemižen mödhe lidnan eläjiden lugu oli 34 976 ristitud, vn 2021 — 31 305 ristitud. Kaik 32 791 eläjad oli lidnas vl 2017. Kaikiš suremb lidnan ristitišt oli 41 607 rist. vl 1970 i 38..39 tuhad eläjid vozil 1989−2001.

Rahvahad (2010): venälaižed — 94,3 %, ukrainalaižed — 1,9 %, toižed rahvahad — 3,8 %.

Rahvahad (enamba 0,4 % vl 2021): venälaižed — 92,5 %, ukrainalaižed — 0,7 %, armenijalaižed — 0,6 %, azerbaidžanlaižed — 0,6 %, totarlaižed — 0,5 %, toižed rahvahad — 3,2 %, rahvahuden ozutandata — 1,9 %.

Ortodoksižen hristanuskondan kuz' pühäpertid oma kaičenus i saudud lidnas: ph. Mikulai-čudonsädajan päjumalanpert' (1795−1833), koume jumalanpertid i kaks' časounäd.

Lapsiden opendusen aluzkundad oma kaks'toštkümne päivkodid (nomer 1..10, 14, 15), nell' keskškolad (nomer 1, 2, 4, 10), gimnazii nomer 3, avoin (aterjoiden) škol nomer 5, Teikovon korrekcine škol-internat, lapsiden da norišton sädamižen šingotesen keskuz, muzikškol, lapsiden da norišton sportškol. Teikovon industrialine kolledž i Teikovon äiprofil'ne kolledž oma lidnan professionaližen opendusen aluzkundoikš.

## Galerei

Главная площадь - panoramio (1).jpg|Kul'turkeskuz Leninan nimed ühtennimižel torgul (2010)
Тейково, храмовый комплекс.jpg|Ph. Mikulai-čudonsädajan päjumalanpert' (huralpäi) i ph. Illä-endustajan jumalanpert', vn 2018 nägu
Тейковский хлопчатобумажный комбинат.jpg|Teikovon bumagkanghiden kombinat vl 2018
Комбикормовый завод. - panoramio.jpg|Kombisötken tegim vl 2010
Vokzal Tejkovo - panoramio.jpg|*Teikovo*-päraudtestancii vl 2007


## Homaičendad


## Irdkosketused
* Lidnümbrikon Administracijan i Duman sait (''городтейково.рф'').     
* Teikovo-lidnan istorijan muzejan sait (''музей-тейково.рф'').